Borrelbad | Dion se gedagtes
Wat “sien” jy as jy na die prentjie hierbo kyk? Melktand-skaterlag bekkies, nat hare en warm lyfies in ‘n dik handdoek? Eietyd-rustigheid na ‘n verpletterende dag? Kramp-spiere en pyne wat stadig weggestreel word?
‘n Ou borrelbad is darem lekker vir oud, jonk, man, vrou, brak en somtyds kat ook! So tussendeur die borrels het ek al gewonder hoe die glibberige vloeistof maakbaar is in die algemene huis en weereens is daar twee verskillende roetes: die maklike manier en die “minder” maklike manier. Die gesondste manier kan natuurlik ook net laasgenoemde wees…
Maklike Manier Resep:
Dit behels gewoonlik die gebruik van redelik goedkoop ongegeurde sjampoo, of as jy wil, gegeurd.
1 koppies gegeurde of ongegeurde sjampoo
120ml vloeibare gliserien
5 – 10 druppels geurolie (maak seker die reuk bots nie met die sjampoo se geur nie!)
Dit behoort vir jou ‘n borrelbad te gee wat nie net lekker borrel nie, maar ook baie voedsaam vir jou vel is. Jy kan natuurlik die resep heeltemaal aanpas soos jy wil en jou eie olies en geure byvoeg. Wees maar net versigtig met botaniese olies. Dit akkodeer nie met almal se velle nie.
Moeiliker Manier Resep:
Die resep is baie gesonder, aangesien dit gebruik maak van natuurlike olyfolie Castile seep. Jy kan dit koop of self maak.
Eenvoudige resep vir selfmaak Castile seep:
140ml skoon water
Werk deur die koue roer-metode van seepmaak – Castile verseep nie blitsvinnig nie en bly effe sag vir die eerste twee dae, waarna dit goed ferm word. Laat vir ten minste een maand kuur voor gebruik. Onthou, Castile is een van die beste voedingswaardigste seep wat jy op jou vel kan gebruik, en daar is niks beter om sagkens grimering mee af te was nie! Die seep wat oorbly na jy genoeg vir borrelbad gebruik het, gaan beslis gebruik word.
Vir die borrelbad-resep maak jy so:
Rasper een koekie Castile seep (so tussen 60 en 80 gram) baie fyn op.
Meng dit goed in 500ml warm water tot dit heeltemaal opgelos is.
Voeg 60ml vloeibare gliserien by.
Voeg 5 – 10 druppels van jou keuse geurolie by.
Nou-ja, verskoon my skatties, ek moet my vietse lyfie in my borrelbad kry…
op Oktober 23, 2012 at 5:44 nm | Reply Surina
Ek soek skoonmaak middel resepte wat nie duur uit werk nie
op Maart 16, 2014 at 8:04 nm | Reply Arlene Jacobs
Naand Dion, ek was verras toe ek op hierdie blog afgekom het, ek sal nog my eie seep maak, maar tyd…. kan ek by jou seep koop?